EkBass/fiwiki-20250220-pages-articles huggingface dataset:
Mean Girls 2

Mean Girls 2 on vuonna 2011 ilmestynyt yhdysvaltalainen televisioelokuva, jonka on ohjannut Melanie Mayron. Se on itsenäinen jatko-osa/spin-off vuoden 2004 elokuvalle Mean Girls. Elokuva julkaistiin 23. tammikuuta 2011 ABC:n ABC Family -televisiokanavalla. DVD elokuvasta julkaistiin 1. helmikuuta 2011. Elokuvan pääosassa näyttelevät Meaghan Jette Martin sekä Jennifer Stone, Maiara Walsh, Nicole Anderson, Claire Holt ja Tim Meadows. == Juoni == Joanna "Jo" Mitchell on 18-vuotias tyttö, joka asuu isänsä kanssa. Isä työskentelee mekaanikkona. Jon ensimmäisenä koulupäivänä North Shore High Schoolissa, hän huomaa koulua johtavan snobiryhmän, "Plastikit". Jos "Plastikit" vihaavat sinua, olet vain saastaa heidän elämässään. "Plastikkien" johtaja on Mandi, ja ryhmään kuuluvat myös Hope Plotkin (Nicole Anderson) ja Chastity Meyer (Claire Holt). Mandi on utelias Josta, onhan hän kaunis tyttö ja herättäisi varmasti jossain vaiheessa huomiota. Mandi näkee omaksi parhaakseen ottaa Jon mukaan Plastikkeihin, mutta Jo ei hyväksykään kutsua, joten Mandi aikoo tuhota Jon. == Näyttelijät == == Elokuvan musiikki == # ”Hot n Cold” – Katy Perry # ”Wake Up Call” – Team JEM # ”No Stopping” – Transcenders ft. Josef D'Star # ”Addicted” – Toby Lightman # ”Love, Love, Love” – Hope ft. Jason Mraz # ”So Big” – Iyaz # ”2012 (It Ain't the End)” – Jay Sean == Aiheesta muualla == * Luokka:Yhdysvaltalaiset televisioelokuvat Luokka:Yhdysvaltalaiset komediaelokuvat Luokka:Yhdysvaltalaiset nuortenelokuvat Luokka:Vuoden 2011 yhdysvaltalaiset elokuvat Luokka:Elokuvat ystävyydestä
Atsuto Uchida

Atsuto Uchida (, Uchida Atsuto; s. 27. maaliskuuta 1988) on japanilainen jalkapalloilija. Hän edustaa Saksan Bundesliigassa pelaavaa Schalkea ja on pelipaikaltaan oikea laitapuolustaja. == Seurajoukkueura == Uchida valmistui Shimizu Higashi High Schoolista vuonna 2006, jossa hän pelasi myös jalkapalloa. Hän siirtyi sieltä Kashima Antlersiin ja teki ensiesiintymisensä joukkueessa 17-vuotiaana 5. maaliskuuta 2006 kauden avausottelussa Sanfrecce Hiroshimaa vastaan. Ensimmäisen maalinsa ammattilaisurallaan hän teki 21. maaliskuuta 2006 ottelussa Ventforet Kofua vastaan. 13\. kesäkuuta 2010 Uchida siirtyi saksalaisseura Schalkeen kolmivuotisella sopimuksella.WM-Teilnehmer Atsuto Uchida wechselt zu den Knappen FC Schalke 04. Viitattu 9.4.2011. == Maajoukkueura == Uchida teki ensiesiintymisensä Japanin maajoukkueessa 26. tammikuuta 2008 ystävyysottelussa Chileä vastaan. 22. kesäkuuta 2008 ottelussa Bahrainia vastaan hän teki ensimmäisen maalinsa maajoukkueurallaan. Uchida kuului silloisen päävalmentaja Takeshi Okadan valitsemaan 23-henkiseen kokoonpanoon vuoden 2010 MM-kilpailuihin. ==Tilastot== Japanin maajoukkueessa Vuodet ottelut maalit 2008 14 1 2009 13 0 2010 7 0 2011 11 0 2012 7 0 2013 13 0 2014 7 1 2015 2 0 Yhteensä 74 2 == Lähteet == == Aiheesta muualla == * Atsuto Uchidan tilastot National Football Teams -sivustolla *Japan National Football Team Database Luokka:Japanilaiset jalkapalloilijat Luokka:Vuonna 1988 syntyneet Luokka:Elävät henkilöt
Addicted

Addicted voi tarkoittaa seuraavia: ==Musiikki== ===Albumit=== * Addicted, Devin Townsendin albumi ja sen nimikkokappale * Addicted, Sweetboxin albumi ja sen nimikkokappale ===Kappaleet=== * ”Addicted”, Ace Youngin kappale * ”Addicted, Cheryl Wheelerin kappale, josta Dan Seals on tehnyt cover-version * ”Addicted”, Danny Fernandesin kappale * ”Addicted”, Enrique Iglesiasin kappale * ”Addicted”, P.O.D.:n kappale * ”Addicted”, Saving Abelin kappale * ”Addicted”, Simple Planin kappale * ”Addicted”, Sweetboxin kappale * ”Addicted”, Amy Winehousen albumilta Back to Black * ”Addicted”, Ciaran albumilta Ciara: The Evolution (UK & Eurooppa) * ”Addicted”, Kelly Clarksonin albumilta Breakaway * ”Addicted”, Marit Larsenin albumilta The Chase * ”Addicted”, Electric Valentinen albumilta Friends With Benefits * Addicted, uusiseelantilainen tyttöyhtye Ivy Lies
Punainen pyramidi (täsmennyssivu)

Punainen pyramidi voi tarkoittaa seuraavia: * Punainen pyramidi, Sneferun rakennuttama pyramidi Dahshurin pyramidialueella. * Punainen pyramidi (kirja), Rick Riordanin kirjoittama Kanen aikakirjat -sarjan avaus. * Red Pyramid (Punainen pyramidi), Silent Hill -pelisarjassa sekä elokuvissa Silent Hill ja Silent Hill: Revelation 3D esiintyvä hirviö.
Nimien suomalaistaminen

Nimien suomalaistamisella tarkoitetaan Suomessa kansallisaatteen hengessä tapahtunutta liikettä, jossa muita kuin suomenkielisiä, yleensä ruotsinkielisiä, sukunimiä muutettiin suomenkielisiksi. Jotkut suomensivat samalla myös etunimensä. Fennomaanit pitivät tärkeänä, että suomalaisilla pitäisi olla suomenkieliset sukunimet. Säätyläisillä yleisten vieraskielisten sukunimien suomalaistaminen muodostuikin 1900-luvun alkupuolella ajoittain suoranaiseksi joukkoliikkeeksi, ja varsinkin suuressa nimenmuutoksessa vuosina 1906 ja 1935 kymmenettuhannet ihmiset omaksuivat suomenkielisen sukunimen. Tällöin käyttöön tulleet sukunimet olivat aikaisemmista poiketen usein kaksiosaisia yhdyssanoja, ruotsinkielisten sukunimien käännöksiä. J. V. Snellmanin syntymän satavuotispäivän yhteydessä vuonna 1906 kirjailija Johannes Linnankoski kehotti suomalaistamaan vierasperäiset sukunimet. 12. toukokuuta 1906 julkaistussa Suomalaisen Virallisen Lehden lisälehdessä noin 24 800 henkilöä ilmoitti suomalaistaneensa nimensä.B. Thilman: Suvuista ja sukunimistä Samana päivänä perustettiin myös Suomalaisuuden liitto.Historia Suomalaisuuden Liitto Kaikkiaan vuosien 1906 ja 1907 aikana noin 70 000 suomalaista suomensi sukunimensä.Sirkka Paikkala: Snellmanin 100-vuotispäivä ja sukunimien suomalaistaminen Kotimaisten kielten tutkimuskeskus. Päivitetty 16.1.2007. Viitattu 4.8.2012. ==Katso myös== *Luettelo suomalaistetuista sukunimistä ==Lähteet== == Kirjallisuutta == * * * Luokka:Suomen kielipolitiikka Luokka:Nationalismi Suomessa
Hop

Hop on vuonna 2011 ensi-iltansa saanut pääsiäisteemainen, animaatiota ja elävää kuvaa yhdistävä elokuva, jonka ovat tehneet Universal Studios jaa Illumination Entertainment. Sen on ohjannut Alvin ja pikkuoravat -elokuvan ohjannut Tim Hill ja tuottanut Itse ilkimys -elokuvan tuottanut Chris Meledandri. Elokuvassa näyttelevät James Marsden, Kaley Cuoco, Tiffany Espensen, Chelsea Handler, Elizabeth Perkins, Gary Cole, David Hasselhoff, Elizabeth Howard, Colton Ray ja ääninäyttelevät Russell Brand, Hugh Laurie, Laurie Metcalf, John Cohen, Janet Healy, Hank Azaria ja Django Marsh. == Näyttelijät == === Elävät näyttelijät === * James Marsden on Fred O'Hare * Coleton Ray on nuori Fred. * Kaley Cuoco on Samantha "Sam" O'Hare * Tiffany Espensen on Alex O'Hare * Gary Cole on Henry O'Hare * Elizabeth Perkins on Bonnie O'Hare * Chelsea Handler on Mrs. Beck * David Hasselhoff on itsenään * Russell Brand on assistentti * Christian Long on assistentti * Hugh Hefner on itsenään * Dustin Ybarra on Cody === Äänet === * Russell Brand on E.B. * Django Marsh on nuori E.B. * Hugh Laurie on E.B:n isä, nykyinen pääsiäispupu * Hank Azaria on Carlos ja Phil * John Cohen * Janet Healy Suomenkieliset äänet • Erik Carlson ...Nuori E.B., sivuäänet • Antti Tuisku ...Teini-ikäinen E.B. • Samuli Vauramo ...Fred Puputti • Carl-Kristian Rundman ...E.B.'n isä • Juhani Rajalin ...Henry Puputti • Tarja Heinula ...Bonnie Puputti • Annituuli Kasurinen ...Samantha "Sam" Puputti • Emilia Korenius ...Alex Puputti, sivuäänet • Jarmo Mäkinen ...David Hasselhoff, sivuäänet • Seppo Pääkkönen ...Carlos • Jon-Jon Geitel ...Vili • Markku Huhtamo ...sivuäänet • Kata Laurikainen ...sivuäänet • Pasi Ruohonen ...sivuäänet • Kari Tamminen ...sivuäänet • Arttu Wiskari ...sivuäänet • Ella Pyhältö ...sivuäänet • Aksu Palmén ...sivuäänet • Maria Takaki ...sivuäänet • Vaula Hyry ...sivuäänet • Ralf Öhberg ...sivuäänet • Johanna Keskikuru ...sivuäänet • Katri Sainio ...sivuäänet == Tuotanto == Elokuvan pääsiäispupuhahmon E.B. loi Peter de Sève, joka on luonut myös Ice Age -elokuvien hahmot. Visuaaliset tehosteet tietokoneanimaatioon tuotti Rhythm & Hues Studios. == Videopeli == Elokuvaan perustuva videopeli on julkaistu yksinomaan Nintendo DS -pelikonsolille.http://www.amazon.co.uk/dp/B004MPQXXW == Lähteet == Luokka:Vuoden 2011 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset animaatioelokuvat Luokka:Tim Hillin ohjaamat elokuvat
Taivaalta pudonnut eläintarha

Taivaalta pudonnut eläintarha on Pasi Ilmari Jääskeläisen vuonna 2008 ilmestynyt novellikokoelma. Atenan julkaisema teos on korjattu ja laajennettu laitos aiemmasta kokoelmasta Missä junat kääntyvät (Portti-kirjat, 2000). == Aiheesta muualla == * Hannu Waarala: Taivaalta pudonnut eläintarha. Keskisuomalainen 16.2.2008. * Jussi Ahlroth: Lupaavat novellit valmiiksi hiottuina . Helsingin Sanomat 21.4.2008. * Jari Lybeck: Reaalifantastikon kootut teokset . Turun Sanomat 26.5.2008. * Haastattelu: Pasi Ilmari Jääskeläinen. Aamun kirja 26.2.2008, Ylen Elävä arkisto. * Tuomo Karhu: Toisenlaisten todellisuuksien tulkki . Turun Sanomat 26.5.2008. Luokka:Suomalaiset fantasianovellikokoelmat Luokka:Vuoden 2008 kirjat
Chen Li-Ju

Chen Li-Ju (; s. 24. huhtikuuta 1981) on taiwanilainen jousiampuja ja olympiamitalisti. Chen osallistui olympialaisiin ensimmäistä kertaa Ateenassa 2004. Tuolloin hän oli mukana maansa pronssia voittaneessa joukkueessa ja ampui myös henkilökohtaisessa kilpailussa, jossa hän oli viideskymmenes. Chen on menestynyt myös taljajousella ammutuissa kilpailuissa, sillä hän on voittanut sillä kultaa vuoden 2009 universiadeissa ja sijoittunut saman vuoden Aasian-mestaruuskilpailuissa kahdenneksitoista. == Lähteet == Luokka:Taiwanilaiset jousiampujat Luokka:Taiwanilaiset olympiamitalistit Luokka:Vuonna 1981 syntyneet Luokka:Elävät henkilöt
Breakaway

Breakaway tai Break Away voi tarkoittaa: ==Musiikki== ===Albumit=== * Breakaway (Art Garfunkelin albumi), tai sen nimikkokappale "Break Away" (katso alta) * Breakaway (Gallagherin ja Lylen), tai sen nimikkokappale (katso alta) * Breakaway (Kelly Clarksonin albumi), tai sen nimikkokappale (katso alta) * Breakaway (Kris Kristoffersonin albumi) * Breakaway, albumi yhtyeeltä Pasadena Roof Orchestra ===Kappaleet=== * ”Break Away (Art Garfunkelin kappale)”, nauhoittaneet myös sen kirjoittajat Gallagher ja Lyle * ”Break Away (The Beach Boysin kappale)” * ”Breakaway (Donna Summerin kappale)” * ”Breakaway (Irma Thomasin kappale)”, esittänyt myös Tracey Ullman * ”Breakaway (Kelly Clarksonin kappale)” * ”Breakaway”, triolta The Springfields * ”Break Away”, Staindin albumilta The Illusion of Progress * ”Break Away”, Sturm und Drangin albumilta Rock ’n Roll Children * ”Break Away”, Tokio Hotelin albumilta Scream * ”Breakaway”, Tsunami Bombin albumilta Mayhem on the High Seas * ”Breakaway”, ZZ Topin albumilta Antenna ===Muuta=== * The Breakaways, englantilainen naistrio == Elokuva ja televisio == * Breakaway, brittiläinen elokuva vuodelta 1955 * Breakaway, englantilainen televisiosarja, kirjoittanut Francis Durbridge * Breakaway, australialainen elokuva vuodelta 1990 * Breakaway, kanadalainen elokuva vuodelta 2011 ==Muuta== * A break away!, Tom Robertsin maalaus vuodelta 1891 * Breakaway, 1920-luvun tanssityyli * BreakAway Games, yhdysvaltalainen videopelien levittäjä * Breakaway, Transformers-universumissa esiintyvä autobotti
Albina Kamaletdinova

Albina Kamaletdinova (; s. 24. tammikuuta 1969) on tadžikistanilainen jousiampuja. Kamaletdinova sijoittui henkilökohtaisessa kilpailussa 87:nneksi Leipzigin MM-kisoissa 2007. Hän osallistui samaan lajiin myös Pekingin olympialaisissa seuraavan vuonna ja oli tuolloin jaetulla 45. tilalla hävittyään ensimmäisellä kierroksella lopulta pronssia voittaneelle Yun Ok- Heelle. Kamaletdinova on naimisissa ja hänellä on neljä lasta. == Lähteet == Luokka:Tadžikistanilaiset jousiampujat Luokka:Vuonna 1969 syntyneet Luokka:Elävät henkilöt
Arnold Mühren

Arnold Johannes Hyacinthus Mühren (s. 2. kesäkuuta 1951 Volendam, Alankomaat) on alankomaalainen jalkapalloilija. Hän voitti Euroopan-mestaruuden vuonna 1988. == Ura == Mühren oli pelipaikaltaan keskikenttäpelaaja. Hänet tunnettiin erityisesti teknisistä taidoistaan. Mühren voitti Alankomaiden riveissä Euroopan-mestaruuden vuonna 1988. Hän pelasi maajoukkueessa vuosina 1978–1988 23 ottelua ja teki niissä kolme maalia. Mühren pelasi vuosina 1970–1989 seuratasolla Alankomaiden Eredivisiessä ja Englannin 1. divisioonassa. Hän saavutti muun muassa kaksi Euroopan cupin voittoa ja Cup-voittajien cupin voiton Ajaxin riveissä sekä UEFA Cupin voiton Ipswich Townin riveissä. == Saavutukset == *Euroopan-mestaruus 1988 *Euroopan cup 1972, 1973 *Cup- voittajien cup 1987 *UEFA Cup 1981 *UEFA Super Cup 1972, 1973 *Intercontinental Cup 1972 *Alankomaiden-mestaruus 1972, 1973 *Alankomaiden cup 1972, 1977, 1986, 1987 *Englannin cup 1983, 1985 == Muuta == Mührenin veli Gerrie on myös entinen jalkapalloilija. He pelasivat yhdessä Ajaxissa. Peliuransa jälkeen Mühren on työskennellyt valmentajana. Nykyisin hän toimii Ajaxissa juniorivalmentajana. == Lähteet == == Aiheesta muualla == Luokka:Alankomaalaiset jalkapalloilijat Luokka:Vuonna 1951 syntyneet Luokka:Elävät henkilöt Luokka:Jalkapallon Euroopan mestarit
Simon Sudbury

Simon Sudbury myös Simon Theobald (k. 1381) oli Canterburyn arkkipiispa, Lontoon piispa ja Englannin lordikansleri. Lokakuussa 1361 paavi Innocentius VI nimitti Sudburyn Lontoon piispaksi ja 4. toukokuuta 1375 hän sai seurasi William Whittleseytä Canterburyn arkkipiispana. Tammikuussa 1380 hänestä lordikansleri juuri ennen talonpoikaiskapinaa. Vapautettuaan John Ballin Maidstonen vankilasta kapinalliset vangitsivat itse arkkipiispan Lontoon Towerissa ja mestasivat hänet Tower Hillillä 14. kesäkuuta 1381. Hänen ruumiinsa haudattiin Canterburyn tuomiokirkkoon ja kalloa säilytetään edelleen St Gregoryn kirkossa Suffolkissa. Sudburyn muumioitunut kallo CT-kuvattiin West Suffolkin sairaalassa, jotta hänen kasvonsa voitaisiin rekonstruoida. == Lähteet == Luokka:Canterburyn arkkipiispat Luokka:Lontoon piispat Luokka:Englantilaiset teloitetut Luokka:Syntymävuosi tuntematon Luokka:Vuonna 1381 kuolleet
Kitararauskut

Kitararauskut (Rhinobatidae) on rauskukaloihin kuuluva rustokalaheimo. Heimon lajit ovat pääosin mereisiä. Varhaisimmat tähän heimoon kuuluvien lajien fossiileista on ajoitettu jurakauden loppupuolelle. ==Taksonomia== Kitararauskujen heimon monofyleettisyys ja siihen kuuluvien lajien määrä on epäselvä ja vaihtelee lähteestä riippuen 37-64 lajin välillä. Myös heimon suhteet muihin rauskukaloihin ja erityisesti rauskujen heimoon (Rajidae) ovat epäselviä. Joseph S. Nelsonin kirjassa Fishes of the World vuodelta 2006 kitararauskuihin luetaan kuuluvaksi neljä sukua Aptychotrema, Rhinobatos, Trygonorrhina ja Zapteryx. Aikaisemmin kitararauskuihin luettiin kuuluvaksi myös Rhynchobatus-suvun lajit ja helmilapiorausku (Rhina ancylostoma), jotka ovat erotettu omiksi heimoikseen Rhynchobatidae ja Rhinidae. Eräät luonnontieteilijät sijoittavat ne vielä omaan lahkoonsa Rhiniformes. Myös kitararauskujen lahkosta on erimielisyyttä ja muun muassa ITIS lukee sen omaksi lahkokseen Rhinobatiformes. ==Anatomia== Pituudeltaan kitararauskujen heimon lajit ovat yleensä 50-150 cm ja osa kasvaa jopa 3 metriä pitkiksi. Ruumiinrakenteeltaan ne ovat rauskujen ja haiden välimuoto. Ruumis on melko litteä. Kapea pää ja suuret rintaevät antavat sille kolmiomaisen muodon. Vatsaevät ovat melko suuret ja kolmion- tai pyöreänmuotoiset. Kitarahailajeilla on kaksi suurehkoa pyrstöevää ja pyrstöevä on samankaltainen kuin hailla. Hampaat ovat pienet ja pyöreäkärkiset. Lajit ovat ovovivipaarisia eli synnyttävät eläviä poikasia. ==Levinneisyys ja elintavat== Kitararauskuja tavataan kaikista valtameristä lämpimistä ja lauhkeista vesistä. Ne ovat pääosin suolaisten rannikkovesien kaloja, mutta joitakin lajeja tavataan myös murtovesistä. Lajit viihtyvät mutaisilla ja hiekkaisilla pohjilla. Kitararauskujen ravintoa ovat pohjan selkärangattomat eläimet ja kalat. Monet kitararauskut ovat tärkeitä saaliskaloja ja niiden lihaa syödään tuoreena, pakastettuna sekä kuivattuna ja suolattuna. ==Lähteet== Luokka:Rauskut
Gerald Vanenburg

Gerald Mervin Vanenburg (s. 5. maaliskuuta 1964 Utrecht, Alankomaat) on alankomaalainen jalkapalloilija. Hän voitti Euroopan-mestaruuden vuonna 1988. Vanenburg oli pelipaikaltaan keskikenttäpelaaja. Hänet tunnettiin erityisesti teknisistä taidoistaan. Vanenburg pelasi Alankomaiden maajoukkueessa vuosina 1982–1992 42 ottelua ja teki niissä yhden maalin. Hän edusti Alankomaita EM- kilpailuissa vuonna 1988 ja MM-kilpailuissa vuonna 1990. Vanenburg voitti Alankomaiden riveissä Euroopan-mestaruuden vuonna 1988. Vanenburg edusti kotimaansa Eredivisiessä Ajaxia ja PSV:tä. Hän voitti PSV:n riveissä Euroopan cupin vuonna 1988. Vanenburg saavutti lisäksi muun muassa useita Alankomaiden- mestaruuksia. Hänet palkittiin Gouden Schoen -palkinnolla vuosina 1988 ja 1989. Vanenburg pelasi pääsarjatasolla lisäksi Japanissa, Ranskassa ja Saksassa. == Lähteet == == Aiheesta muualla == Luokka:Alankomaalaiset jalkapalloilijat Luokka:Vuonna 1964 syntyneet Luokka:Elävät henkilöt Luokka:Jalkapallon Euroopan mestarit
Vuonojazz

Vuonojazz tarkoittaa alkujaan norjalaisen jazzin piirissä syntynyttä tyyliä, jolle on ominaista pohjoiseen luontoon viittaava eteerisyys ja meditatiivisuus. Tyylin ensimmäisiä edustajia on saksofonisti Jan Garbarek. Tyylistä on saanut vaikutteita suomalainen yhtye Kuru. == Lähteet == Luokka:Jazz Luokka:Norjan musiikki
Adri van Tiggelen

Adri van Tiggelen (s. 16. kesäkuuta 1957 Oud-Beijerland, Alankomaat) on entinen alankomaalainen jalkapalloilija. Van Tiggelen oli pelipaikaltaan puolustaja. Hän pelasi yleensä vasempana laitapuolustajana. Van Tiggelen pelasi Alankomaiden maajoukkueessa vuosina 1983–1992 56 ottelua tekemättä maaliakaan. Hän edusti Alankomaita EM-kilpailuissa vuosina 1988 ja 1992 sekä MM-kilpailuissa vuonna 1990.Van Tiggelen voitti Alankomaiden joukkueessa Euroopan-mestaruuden vuonna 1988. Hän pelasi pääsarjatasolla Alankomaissa ja Belgiassa. == Lähteet == * Adri van Tiggelen, Beijen.net === Viitteet === Luokka:Alankomaalaiset jalkapalloilijat Luokka:Vuonna 1957 syntyneet Luokka:Elävät henkilöt Luokka:Jalkapallon Euroopan mestarit
Kevätvillaselkä

Kevätvillaselkä (Achlya flavicornis) on sirppisiipismäisiin kuuluva, erittäin yleinen yöperhoslaji. Se kuuluu kevään aivan ensimmäisiin yöperhosiin. == Koko ja ulkonäkö == Kevätvillaselkä on keskikokoinen perhoslaji, jota erehtyy helposti pitämään yökkösenä. Etusiipien pohjaväri on sinertävän harmaa. Sisempi poikkiviiru on tumma ja kaksinkertainen. Ulompi poikkiviiru on myös tumma mutta yksinkertainen. Siiven kärkiosassa on tumma, aaltoileva viiru, joka erottuu joskus huonosti ja joka päättyy etureunassa aivan siiven kärkeen. Keskisarakkeessa on selkeänä erottuva valkoinen tai vaaleanharmaa rengastäplä sekä hieman himmeämpi munuaistäplä. Takasiivet ovat etusiipiä vaaleammat ja sävyltään hieman rusehtavat. Takasiipien reuna on hieman muuta siipeä tummempi, ja siiven poikki kulkee tummempi, kaksinkertainen kaariviiru. Perhosen ruumis on kokonaan tuuhean, harmaan karvoituksen peittämät, ja karvat muodostavat keskiruumiin selkäpuolelle kaksi terävää tupsua. Tuntosarvet ovat kuitenkin selvästi oranssinkeltaiset, mihin tieteellinen lajinimikin viittaa. Siipiväli on 35-40 mm.http://www2.nrm.se/en/svenska_fjarilar/a/achlya_flavicornis.htmlhttp://www.ukmoths.org.uk/show.php?bf=1659 Toukka on nuorena sammaleenvihreä, myöhemmin ruskeansävyinen, ja sen pinnassa on ryhmittäin mustareunaisia, valkoisia pisteitä. Kylkien alaosat ovat vaaleammat. Toukan pää on ruskea.http://www.kolumbus.fi/silvonen/lnel/dre/achflavi.htm == Levinneisyys ja lentoaika == Kevätvillaselkää tavataan läntisestä Euroopasta Itä-Siperiaan. Suomessa lajia tavataan koko maassa aivan pohjoisinta Lappia myöten. Keski- Euroopassa lento alkaa jo maaliskuussa, mutta Suomessa perhoset lentävät huhtikuun alusta toukokuun alkupuolelle lentoajan huipun osuessa vapun tienoolle.http://www.insects.fi/Lepidoptera/Drepanidae/Achlya/flavicornis/Achlya%20flavicornis.htm == Elinympäristö ja elintavat == Kevätvillaselkä on erittäin yleinen, mutta yöllä lentävänä lajina sitä ei helposti tapaa. Lisäksi siipien väritys ja kuviointi naamioivat perhosen puunrungolle päiväsaikaan. Aikuiset perhoset viihtyvät koivua kasvavilla paikoilla ja tulevat sekä valolle että syötille. Kotelo talvehtii.http://www.nhm.uio.no/fagene/zoologi/insekter/norlep/drepanidae/flavicornis.html == Ravintokasvi == Toukan ravintokasveja ovat koivut (Betula). == Lähteet == == Aiheesta muualla == * Suomen Perhoset: Kevätvillaselkä * Suomen Perhostutkijain Seura * Moths and Butterflies of Europe and North Africa Luokka:Sirppisiivet ja villaselät
Hasan Orbay

Hasan Orbay (s. 14. elokuuta 1979 Ankara) on turkkilainen jousiampuja. Hän edustaa seuratasolla İzmir BB:tä. Orbay on ollut FITA:n ranking-listalla parhaimmillaan sijalla 38, jonka hän saavutti vuonna 2001. Orbay osallistui olympialaisiin ensimmäistä kertaa Sydneyssä 2000. Tuolloin hän oli henkilökohtaisessa kilpailussa kahdeksastoista ja ampui myös maansa viidenneksi sijoittuneessa joukkueessa. Orbay oli EM-kisoissa 2004 henkilökohtaisessa kilpailussa 17. ja sijoittui samassa lajissa 33:nneksi Ateenan olynmpialaisissa 2004. == Lähteet == Luokka:Turkkilaiset jousiampujat Luokka:Vuonna 1979 syntyneet Luokka:Elävät henkilöt
Levytyksiä vuosilta 1940–1942

Levytyksiä vuosilta 1940–1942 on suomalaisen Dallapé-orkesterin kokoelma- albumi vuodelta 2011. ==Kappaleet== # Lootus nukkuu, Georg Malmstén # Mustalaisunelma, Kauko Käyhkö # Saharan lilja, Georg Malmstén # Potkut sain, Georg Malmstén # Paula, A. Andersson # Kohdatessa, A. Andersson # Vaalea Viivi, Georg Malmstén # Kesäillan valssi, Dallapé-orkesteri # Ilta merellä, Georg Malmstén # Espanjalaisia öitä, Georg Malmstén # Dolores, Dallapé- orkesteri # Iltapilviä, Georg Malmstén # Korsuhaaveita, Georg Malmstén # Saanko luvan?, Kauko Käyhkö # Lauantai-ilta Salokylässä, Georg Malmstén # Voitkos-kos-kos tyttöseni, Kauko Käyhkö # Sweet Sue, Dallapé-orkesteri # Olit kerran mun onneni kukka, Georg Malmstén # Swing maisteri, Dallapé-orkesteri # Taiston tiellä, Georg Malmstén # Missä nainen, Georg Malmstén # Käy kanssain, Georg Malmstén # Viel´sua muistan, Eero Väre # Takaisin paluu, A. Aimo Luokka:Vuoden 2011 kokoelma-albumit Luokka:Dallapén albumit
Leidys Brito

Leidys Brito (s. 5. heinäkuuta 1984) on venezuelalainen jousiampuja. Hänen paras sijoituksensa FITA:n ranking-listalla on 28. tila, jonka hän saavutti vuonna 2005. Brito sijoittui Pan-Amerikan kisoissa 2007 henkilökohtaisessa kilpailussa yhdeksänneksi ja oli mukana maansa kuudenneksi sijoittuneessa joukkueessa. Hän osallistui Pekingin olympialaisissa 2008 henkilökohtaiseen kilpailuun, jossa hän oli 31. hävittyään toisella kierroksella Georgian Khatuna Phutkaradze-Narimanidzelle. == Lähteet == Luokka:Venezuelalaiset jousiampujat Luokka:Vuonna 1984 syntyneet Luokka:Elävät henkilöt
Geoff Johns

Geoff Johns (s. 25. tammikuuta 1973 Detroit, Michigan, Yhdysvallat) on yhdysvaltalainen sarjakuvakäsikirjoittaja sekä elokuva- ja televisiotuottaja. Hän toimi vuosina 2016–2018 DC Comicsin presidenttinä ja luovana johtajana. Johns teki ensimmäisen käsikirjoituksensa sarjakuviin vuonna 1999 DC Comicsin Star-Spangled Comicsiin. Sittemmin hän on työskennellyt DC:n sarjakuvien parissa. Pääosin Johns on käsikirjoittanut Teräsmiehen, Salaman, Vihreän Lyhdyn ja Teinititaanien sarjakuvia. Hänet tunnetaan myös työstään The WB/The CW:n televisiosarjojen Smallville, Arrow ja The Flash parissa. Toukokuussa 2016 Johns nimitettiin johtamaan DC:n sarjakuviin perustuvien elokuvien tuotantoa Warner Brosin uudessa DC Films -yksikössä yhdessä Jon Bergin kanssa. 2000-luvun alussa Johns käsikirjoitti myös Marvelille muutamia sarjakuvia, kuten Kostajat, Ultimate X-Men ja minisarjakuvan Morlokeista. ==Johnsin luomia sarjakuvahahmoja== *Kendra Saunders (Haukkatyttö) *Zoom *Sinestron Joukot *Chris Kent *Neiti Marsilainen *Jackson Hyde (Vesipoika) *Valkoisen Lyhdyn Joukot ==Lähteet== ==Aiheesta muualla== * * Viralliset kotisivut Luokka:Yhdysvaltalaiset sarjakuvantekijät Luokka:Yhdysvaltalaiset televisiokäsikirjoittajat Luokka:DC-animaatioiden tekijät Luokka:Annie- palkinnon saajat Luokka:Vuonna 1973 syntyneet Luokka:Elävät henkilöt
Melbournen lentoasema

Melbournen lentoasema, myös Tullamarinen lentoasema, on Australian toiseksi vilkkain lentoasema. Lentoasema on avattu vuonna 1970, ja se sijaitsee 23 kilometrin päässä Melbournen keskustasta. Kentällä on neljä terminaalia. Lentoyhtiöitä, jotka operoivat kentällä ovat Air New Zealand, Jetstar Airways, Qantas ja Virgin Australia. ==Lähteet== == Aiheesta muualla == Luokka:Australian lentoasemat Lentoasema
Raul Kivilo

Raul Kivilo (s. 4. lokakuuta 1973 Rapla) on virolainen jousiampuja. Hän edustaa seuratasolla AC Ilves Järvakandia. Kivilo osallistui olympialaisiin vuosina 1992 ja 1996. Hän oli Barcelonan kisoissa 1992 henkilökohtaisen kilpailun 52. ja sijoittui samassa lajissa 42:seksi Atlantassa 1996. Kivilo oli EM-kisoissa 2006 henkilökohtaisen kilpailun 34. paras. == Lähteet == Luokka:Virolaiset jousiampujat Luokka:Vuonna 1973 syntyneet Luokka:Elävät henkilöt
Katajainen kansa

Katajainen kansa on helsinkiläinen kristillistä reggaeta soittava yhtye. __notoc__ ==Jäsenet== *Tommi Ahonen - laulu *Miika Pesso - räp, laulu *Markus Savijoki - rummut *Eero Uurtimo - bassokitara *Lasse Haapala - kitara *Janne Saarinen - saksofoni *Aki Lahtinen - rytmisoittimet *Ville Myllykoski - kosketinsoittimet ==Julkaisut== * Osani olkoon (2009) * Veli veljen puolesta (3.11.2010) * Totuuden Etsijöille (22.10.2012) * Reggae-Virret esittäjänä Katajainen Kansa (2013) ==Lähteet== ==Aiheesta muualla== *Yhtyeen kotisivut *Yhtyeen Myspace-sivut Luokka:Suomalaiset reggaeyhtyeet Luokka:Suomalaiset kristilliset yhtyeet
Ishida Mitsunari

Ishida Mitsunari (, 1559 – 6. marraskuuta 1600) oli japanilainen samurai, joka johti Länsi-Japanin armeijaa Sekigaharan taistelussa Sengoku-kauden lopulla. Mitsunari syntyi Omin provinssissa, ja oli Azain klaania palvelleen Ishida Masatsugu toinen poika. Hänen syntymänimensä oli Sakichi (). Kun Azai tuhoutui taistelussa Oda Nobunagan joukkoja vastaan vuonna 1573, Ishida vapautui palveluksesta. Hän tapasi Toyotomi Hideyoshin, kun tämä oli Nagahaman daimio. Mitsunari liittyi Toyotomin joukkoihin vuoden 1578 paikkeilla, ja palveli tätä kun Hideyoshi aloitti kampanjansa Chūgokun alueella. Mitsunarin tiedetään osallistuneen muun muassa Takamatsun ja Tottorin linnojen piirityksiin. Hideyoshin noustua valtaan Mitsunari alkoi hoitaa lähinnä talousasioita laajan tietämyksensä ja hyvän laskutaitonsa ansiosta. Hänet nimitettiin yhdeksi viidestä bugyōsta, jotka olivat Hideyoshin hallinnon korkeimpia virkamiehiä. Mitsunarille myös annettiin 200 000 kokun lääni, ja hänet nimitettiin Sawayaman daimioksi. Siviiliasioiden lisäksi Mitsunari toimi ajoittain myös sotatilanteissa, ja oli osallisena Hideyoshin toisessa Korean kampanjassa 1597. Hideyoshin kuoltua vuonna 1598, valtakunnan bugyōiden tuli toimia yhteistyössä sijaishallitsijoina toimineen viiden vanhimman neuvoston kanssa kunnes Hideyoshin poika, Toyotomi Hideyori, tulisi täysi-ikäiseksi. Vanhimpien ja bugyōiden välit kuitenkin kiristyivät, sillä heidän keskuudestaan valtaa alkoi tavoitella Tokugawa Ieyasu. Mitsunarin ja Ieyasun välit kärjistyivät lopulta siihen pisteeseen, että Mitsunari yritti epäonnekkaasti murhata Ieyasun. Poliittista konfliktia seurasi avoin sota, joka ratkaistiin Sekigaharan taistelussa vuonna 1600. Mitsunarin johtama Länsi-Japanin armeija koki tappion Ieyasun liittoumalle, ja Mitsunari teloitettiin. ==Lähteet== * Luokka:Daimiot Luokka:Vuonna 1559 syntyneet Luokka:Vuonna 1600 kuolleet
Oskari Arjanne

Juho Oskari Arjanne (vuoteen 1906 Seger, 15. elokuuta 1888 Mäntsälä – 3. lokakuutaKuva Arjanteen hautakivestä Silviisii.com. Viitattu 20.5.2012. 1962 Helsinki) oli suomalainen juristi, joka työskenteli sosialidemokraattisen työväenliikkeen yhteydessä ja kuului sisällissodan aikana Suomen kansanvaltuuskuntaan. == Elämä == Torppariperheestä lähtöisin ollut Arjanne kirjoitti ylioppilaaksi vuonna 1909 ja suoritti oikeustutkinnon 1915. Hän työskenteli kaksi vuotta Väinö Tannerin lakitoimistossa, kunnes vuonna 1917 hän pääsi pikkuvirkamieheksi senaatin sosiaalitoimituskuntaan ja vuoden 1918 alussa sosiaalihallituksen sihteeriksi. Vallankumouksen alettua hänet kuitenkin koulutettuna miehenä kutsuttiin kansanvaltuuskunnan palvelukseen, aluksi kanslian ja lainvalmistelukunnan sihteeriksi. Kun kansanvaltuuskunnan sosiaaliasiain osasto perustettiin maaliskuun alussa 1918, Arjanne nimitettiin sen toiseksi valtuutetuksi. Arjanne katsoi olevansa punaisessa hallituksessa ”ammattiministerinä”, ja edusti vallankumouksen suhteen maltillista linjaa. Huhtikuussa Viipuriin evakuoituneen kansanvaltuuskunnan alkaessa jo hajota sen sisä-, ulko-, oikeus- ja valistusasiain osastot sekä prokuraattorinvirasto yhdistettiin yleisten asiain osastoksi, jonka johtoon Arjanne nimettiin. Virka alkoi kuitenkin olla enää lähinnä nimellinen. Arjanne pakeni muun punaisen johdon mukana Venäjälle, mutta ei koskaan liittynyt Suomen Kommunistiseen Puolueeseen ja luopui jo vuonna 1921 myös Venäjän kommunistipuolueen jäsenyydestä, muttei uskaltanut vielä palata Suomeen. Hän työskenteli 1920-luvulla Petroskoissa Karjalan autonomisen neuvostotasavallan ulkomaankauppakonttorin johtajana (tasavalta myi NEP-kaudella merkittävästi puutavaraa länteen) ja vuodesta 1930 Kustannusliike Kirjan kääntäjänä. Suomalaisiin kohdistuneiden vainojen alkaessa hän pääsi viime hetkellä vuonna 1936 palaamaan Tukholman kautta Suomeen, jossa ilmoittautui vapaaehtoisesti poliisille. Osallistumisestaan vuoden 1918 vallankumoushallintoon hän sai Turun hovioikeudessa viisi vuotta ja neljä kuukautta kuritushuonetta, mutta presidentti armahti hänet ehdonalaiseen jo seuraavana syksynä. Vuosina 1937–1955 Arjanne työskenteli Kulutusosuuskuntien Keskusliiton palveluksessa. Oskari Arjanteen sisar oli Olga Manner, joka tunnetaan myös Kullervo Mannerin ensimmäisenä puolisona. ==Lähteet== Luokka:Suomalaiset juristit Luokka:Suomen Sosialidemokraattisen Puolueen poliitikot Luokka:Suomen kansanvaltuuskunnan jäsenet Luokka:Vuonna 1888 syntyneet Luokka:Vuonna 1962 kuolleet
Viet nam voittaa

Viet nam Voittaa oli vuosina 1970–1972 julkaistu suomenkielinen aikakauslehti, joka oli tarkoitettu Pro-Vietnam-liikkeen jäsenille. Sisältö lehdessä oli amerikkalaisvastaista. Lehteä julkaisi yhdistys nimeltä Vietnam- solidaarisuusryhmä ry. Lehdessä pyydettiin lahjoittamaan varoja Etelä- Vietnamin kansalliselle vapautusrintamalle FNL:lle. == Lähteet == * Kansalliskirjaston kokoelmat == Aiheesta muualla == *Olli Santavuori: Maolaisuus sisältäpäin 1969-74:Maolainen aika Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet Luokka:Vietnamin sodan vastustus
E4 (televisiokanava)

E4 on Isossa-Britanniassa ja Irlannissa näkyvä televisiokanava, joka perustettiin 18. tammikuuta 2001 Channel 4:n sivukanavaksi. Nimessä oleva ”E” tulee engl. sanasta entertainment 'viihde'. Kanava on suunnattu 15-35-vuotiaille. Kanava näyttää amerikkalaisia sarjoja kuten Frendit, O.C. ja Smallville sekä brittiläisiä sarjoja kuten Skins – liekeissä ja Misfits. == Aiheesta muualla == * Kanavan verkkosivut Luokka:Channel 4 Luokka:Brittiläiset televisiokanavat Luokka:Vuonna 2001 perustetut televisiokanavat
Turun oikeustalo

Turun oikeustalo on valmistunut Sairashuoneen- ja Linnankadun kulmatontille vuonna 1998. Se on Valtion kiinteistölaitoksen rakennuttama ja arkkitehti Pekka Pitkäsen suunnittelema. Kiveä julkisivussaan hyödyntävä rakennus sai vuoden 1998 kivipalkinnon. Oikeuslaitoksessa tapahtuneiden uudistusten myötä talossa toimivat nykyisin Turun hallinto-oikeus, Varsinais-Suomen käräjäoikeus ja Syyttäjälaitoksen Turun toimipaikka. Oikeustalossa on 10 istuntosalia. Ne ovat aulatiloineen sijoitettu harmailla graniittilaatoilla verhottuun 3-kerroksiseen rakennusosaan Sairashuoneenkadun varrelle. Rikosistuntosalit ovat talon pohjakerroksessa, riitasalit kolmannessa kerroksessa. Suunnittelun yhtenä lähtökohtana oli, että saleissa tulee olla päivänvalo. Oikeustalon vaaleaksi rapattu 6-kerroksinen virasto-osa on sijoitettu tontin takaosaan Kakolanmäen rinteeseen. Oikeustalon kellarikerrokseen on rakennettu Suomen ensimmäinen erityisin turvajärjestelyin varustettu istuntosali. Sisäänkäynti oikeustaloon tapahtuu vanhan korkkitehtaan piha-aukiolta talon eteen myöhemmin rakennetun turvatarkastustilan kautta. Sisätilojen suunnittelussa panostettiin erityisesti odotusaulojen ja istuntosalien tilalliseen ilmeeseen. Osin kolmikerroksisten aulatilojen seinäpinnat on jäsennöity arkkitehdin suunnittelemalla värijaottelulla. Istuntosaleissa katseen kiinnekohtana toimivat oppilastyönä toteutetut, Leena Wiikarin suunnittelemat seinätekstiilit. ==Vanha korkkitehdas== thumb|Vanha korkkitehdas, takana uusi oikeustalo. Oikeustaloon liittyy samalla tontilla, Linnankadun varrelle 1890-luvulla rakennettu korkkitehdas, joka 1990-luvun alussa peruskorjattiin oikeustalon käyttöön. Siinä toimii Varsinais-Suomen ulosottovirasto. Wicander & Larsonin korkkitehtaan perusti Turkuun ruotsalainen teollisuusmies August Wicander 1871, joka loi korkkiteollisuutta ympäri Eurooppaa. Uusrenessanssityylisen rakennuksen on suunnitellut Arthur Kajanus vuonna 1891. Se on savipohjaisella maaperällä kallistunut Linnankatua kohti, mutta sitä ei ole oikaistu saneerauksen yhteydessä. == Lähteet == * Pekka Pitkänen: Turun oikeustalo, Arkkitehti 6/1998, s. 26-33. ===Viitteet=== Oikeustalo Luokka:Suomen oikeustalot
Michael Bethel

Michael "Mike" Bethel (s. 21. huhtikuuta 1990 Nassau) on bahamalainen jalkapalloilija, joka voi pelata hyökkääjänä ja keskikenttäpelaajana. Hän edustaa Tampan yliopiston joukkue Tampa Spartansia, jossa hän on pelannut vuodesta 2008 lähtien. Bethel on pelannut myös Bahaman maajoukkueessa, jossa hän on ollut mukana neljässä ottelussa ja tehnyt yhden maalin. Hän teki ensimmäisen maaottelumaalinsa Brittiläisiä Neitsytsaaria vastaan vuonna 2008. == Lähteet == Luokka:Bahamalaiset jalkapalloilijat Luokka:Vuonna 1990 syntyneet Luokka:Elävät henkilöt
Gutedel

Gutedel on viinirypälelajike, jota kasvatetaan laajalti lähes kaikissa viinimaissa. Saksassa viiniä viljellään lounaisella Badenin alueella yhteensä noin 1 100 hehtaarin alueella. Sveitsissä viljelyalueet (yli 4 000 ha) ovat lähinnä Vaudin ja Valais'n kantoneissa. Rypäleellä on satoja eri nimiä eri puolilla maailmaa Rypäletietoja Saksan viljelykasvien tutkimuslaitoksen sivulla. Sveitsissä ja Ranskassa Gutedelista käytetään yleisesti nimeä Chasselas ja Valais'n kantonissa nimi on Fendant.Rypälelajikkeen esittely Deutsches Weininstitutin sivuilla ==Lähteet== == Aiheesta muualla == * Sveitsin viinintuotantotietoja vuodelta 2009 Luokka:Viinirypälelajikkeet
Canberran kansainvälinen lentoasema

Canberran kansainvälinen lentoasema on Canberrassa sijaitseva lentoasema, joka on Australian kahdeksanneksi vilkkain . Asemalta on vain kotimaan lentoja, mutta vuonna 2004 Air Pacific lensi kentältä Fidžille. Lentoaseman kautta kulki 3 061 859 matkustajaa vuonna 2009. Lentoyhtiöitä: Brindabella Airlines, Qantas, Virgin Blue. Luokka:Canberran rakennukset ja rakennelmat Luokka:Australian lentoasemat
Robert Sheehan

Robert Michael Sheehan (s. 7. tammikuuta 1988) on irlantilainen näyttelijä, joka tunnetaan parhaiten rooleistaan Nathanina televisiosarjassa Misfits ja Klausina televisiosarjassa The Umbrella Academy. ==Filmografia== ===Elokuvat=== Vuosi Nimi Rooli Huomioita 2003 An Cuainín Duncanin poika lyhyt (15 minuuttia) 2003 Song for a Raggy Boy O'Reilly 58 2003 A Dublin Story Clocker lyhyt (14 min.) 2006 Ghostwood Tim 2007 An Créatúr Conor Buckley lyhyt (24 min.) 2008 Summer of the Flying Saucer Danny 2008 Lowland Fell Mark lyhyt (20 min.) 2009 Cherrybomb Luke päärooli 2010 Acts of God Dorian 2011 Musta noita Kay 2011 Suicide Kids Archie 2011 Killing Bono Ivan McCormick 2012 Romeo and Gertrude Romeo 2013 Varjojen kaupungit: Luukaupunki Simon Lewis 2014 Anita B. Eli 2014 The Road Within Vincent 2015 Moonwalkers Leon 2018 Mortal Engines Tom Natsworthy ===Televisio=== Vuosi Nimi Rooli Kanava Huomioita 2004 Foreign Exchange Cormac MacNamara Nine Network Raidió Teilifís Éireann 2005 Young Blades Ludvig XIV PAX 2006 The Clinic Shane Hunter RTÉ 4. tuotantokausi, 3. jakso 2006 Bel's Boys Max CITV 2. tuotantokausi, 10. jakso 2008 Tudors Apprentice Showtime 2. tuotantokausi, 1. jakso 2008 Rock Rivals Addison Teller ITV 2008 BitterSweet Liam RTÉ kaksiosainen draamakomedia 2009 Red Riding BJ Channel 4 2010 Coming Up: Dip Jason Channel 4 5. tuotantokausi, 7. jakso 2010 Love/Hate Darren RTÉ 2009–2010 Misfits Nathan Young E4 päärooli 2019- The Umbrella Academy Klaus Hargreeves Netflix päärooli == Palkinnot == Vuosi Palkinto Kategoria Tulos 2010 IFTA Nouseva tähti Luokka:Irlantilaiset näyttelijät Luokka:Vuonna 1988 syntyneet Luokka:Elävät henkilöt
Lantiokipsi

Lantiokipsi (engl. Hip spica eli HS) on lantion murtumissa käytettävä lääketieteellinen kipsi. Lantiokipsejä on kolmenlaisia. ==Lantiokipsien mallit== Normaali lantiokipsi ylettyy vähän lantion yläpuolelle ja se kipsataan kummankin tai vain toisen jalan polven yläpuolelle asti. Yleisempi malli on kuitenkin sellainen, jossa kipsataan kokonaan myös toinen jalka eli siinä on "pitkä kipsisaapas" ja lantiokipsi. Tällaisessa mallissa ei välttämättä kipsata toista jalkaa ollenkaan. Tämän mallin nimi on kokojalkalantiokipsi (engl. Long leg cast hip spica eli LLCHS). Siinä voidaan kuitenkin kipsata myös toinen jalka polven yläpuolelle asti. Kolmannessa mallissa kipsataan kummatkin jalat kokonaan sekä lantio. Jalkojen väliin laitetaan yleensä tanko, jotta jalat eivät pääse liikkumaan. Tässä mallissa liikkuminen on erittäin hankalaa jopa pyörätuolissa. Tämän kipsin nimi on alavartalokipsi tai tuplakokojalkalantiokipsi (engl. Double long leg cast hip spica eli DLLCHS). Yleisemmin käytetään kuitenkin nimeä tuplalantiokipsi (engl. Double hip spica eli DHS). ==Lähteet== *Kolme erimallista lantiokipsiä Luokka:Kipsaus
Einari Laaksovirta

Einari Kustaa Laaksovirta (vuoteen 1903 Dahlström, 17. lokakuuta 1885 Luhanka – marraskuu 1935 Moskova) oli suomalainen työväenliikettä tukenut juristi, joka toimi sisällissodan aikana punaisten hallinnossa ja asui lopun ikänsä emigranttina Neuvosto-Venäjällä. Laaksovirran vanhemmat olivat maanviljelijä Jakob Fredrik Dahlström ja Ida Helenius. Laaksovirta oli naimisissa vuodesta 1909 laulunopettaja Signe Devedelacsin kanssa. Laaksovirran sisaruksia olivat Oriveden kansanopiston johtaja Aarne Laaksovirta, varatuomari Onni Laaksovirta ja Otto Wille Kuusisen ensimmäinen puoliso Saima Kuusinen. Laaksovirta pääsi ylioppilaaksi 1905 Jyväskylän lyseosta ja valmistui Helsingin yliopistosta filosofian kandidaatiksi 1907 ja molempain oikeuksien kandidaatiksi 1912.Ylioppilasmatrikkeli 1905-1907 Hän työskenteli Suomen Sosialidemokraattista Puoluetta (SDP) lähellä olleessa työväen lakiasiaintoimistossa ja päätyi puolustusasianajajaksi poliittisiin oikeudenkäynteihin. Vuonna 1917 hän oli K. J. Ståhlbergin johtaman perustuslakikomitean sihteerinä. Sisällissodan alettua Laaksovirta kutsuttiin Suomen kansanvaltuuskunnan alaiseen hallintoon Suomen Pankin johtokuntaan sekä lainvalmistelukuntaan. Hän sai erikoistehtäväksi auttaa lankoaan Otto Wille Kuusista Suomen uuden valtiosääntöehdotuksen laatimisessa. Molemmat joutuivat huhtikuussa 1918 pakenemaan Venäjälle. Laaksovirta ei osallistunut merkittävästi Suomen Kommunistisen Puolueen (SKP) toimintaan, mutta sai ilmeisesti neuvostohallitukselta salaisia ulkomaankomennuksia. Hänellä oli sittemmin sekalaisia ja vaihtuvia tutkijanvirkoja Petroskoissa, Vladivostokissa ja Moskovassa. Laaksovirta pidätettiin yhdessä muun niin sanotun Mannerin ryhmän kanssa heinäkuussa 1935 Stalinin vainojen käynnistyessä. Koska hän oli tutkimuksiaan varten tilannut Suomesta oikeistolaista kirjallisuutta sekä pitänyt yhteyttä Suomeen jääneeseen vaimoonsa, häntä syytettiin Etsivän keskuspoliisin ilmiantajaksi, joka olisi kavaltanut Suomen komennukselle lähetetyn Toivo Antikaisen. Laaksovirta tuomittiin kuolemaan ja teloitettiin marraskuussa 1935. == Teoksia == Nimellä N. Tähti: * Luokkakerrostuminen Suomen maaseudulla ja proletariaatin liittolaiskysymys. Kirja, Leningrad 1934 * Fasismi ja Suomen maaseutu. Kirja, Leningrad 1935 == Suomennoksia == * Ammatillisen liikkeen järjestökysymyksiä : ammatillisessa liikkeessä toimivan tieto- ja käsikirja; suomentaneet E. Laaksovirta ja Olga Manner. Aut. Karjalan S.N.T:n ammattiliittojen neuvosto, Petroskoi 1927 * E. Dedjulina-Uspenskaja : Kouluikää nuoremman lapsen työkasvatus. Kirja, Leningrad 1927 * V. I. Lenin : Puolueesta : kirjoituksia ja puheita. Kirja, Leningrad 1929 ==Lähteet== Luokka:Suomalaiset juristit Luokka:Suomen sisällissodan punaiset Luokka:Suomen Sosialidemokraattisen Puolueen poliitikot Luokka:Neuvostoliitonsuomalaiset henkilöt Luokka:Stalinin vainoissa kuolleet Luokka:Suomalaiset teloitetut Luokka:Vuonna 1885 syntyneet Luokka:Vuonna 1935 kuolleet
John Carter

John Carter on Andrew Stantonin ohjaama yhdysvaltalainen seikkailuelokuva, joka perustuu Edgar Rice Burroughsin Mars-kirjasarjan ensimmäiseen teokseen vuodelta 1912. Elokuva sai ensi-iltansa 9. maaliskuuta 2012. Sen pääosissa esiintyvät Taylor Kitsch ja Lynn Collins. Elokuvan nimenä oli tuotantovaiheessa John Carter of Mars, mutta se vaihdettiin lyhyempään muotoon ennen julkaisua. Stanton oli aiemmin ohjannut Pixarille useita menestyneitä animaatioelokuvia, kuten Nemoa etsimässä (2003) ja Wall-E (2008), mutta John Carter oli hänen ensimmäinen näytelmäelokuvansa. John Carter oli merkittävä taloudellinen floppi. Sen budjetti oli 250 miljoonaa dollaria, minkä lisäksi Disneyn on arvioitu käyttäneen markkinointiin noin 100 miljoonaa dollaria. Elokuvan maailmanlaajuinen tuotto oli kuitenkin vain runsaat 284 miljoonaa dollaria. == Näyttelijät == ==Tuotanto== Elokuvaa alettiin kuvata Shepperton Studion tiloissa Lontoossa tammikuussa 2010 ja kuvaukset päättyivät Utahissa heinäkuussa 2010. Elokuvan budjetti oli 250 miljoonaa dollaria, minkä lisäksi Disney käytti sen markkinointiin arviolta noin 100 miljoonaa dollaria. Elokuva muutettiin 3D:ksi jälkituotannossa. == Vastaanotto == Elokuva sai ilmestymisensä jälkeen kriitikoilta paljon kritiikkiä. BBC:n kriitikko Mark Kermode kutsui 2,5 tuntia kestäneen elokuvan juonta ”tylsäksi, tylsäksi ja tylsäksi kahdeksi ja puoleksi tunniksi”. Myös The Guardianin kriitikko Peter Bradshaw kritisoi elokuvan tylsää juonta ja antoi sille vain yhden tähden viidestä. Rotten Tomatoes -sivustolla elokuva on saanut 51 prosentin arvosanan ”tuore”. Taloudellisesti elokuva oli valtava floppi. Se tuotti maailmanlaajuisesti vain runsaat 284 miljoonaa dollaria, joista noin puolet menee elokuvateattereille. Tuoreeltaan Disneyn arvioitiin jäävän elokuvasta tappiolle 80–210 miljoonaa dollaria. Huhtikuussa Disneyn elokuvapäällikkö Rich Ross ilmoitti eroavansa virastaan elokuvan heikon menestyksen takia. == Lähteet== == Aiheesta muualla == * John Carter Film News from ERB, Inc. Luokka:Vuoden 2012 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset seikkailuelokuvat Luokka:Andrew Stantonin ohjaamat elokuvat Luokka:Disneyn elokuvat Luokka:3D-elokuvat Luokka:Mars fiktiossa Luokka:1860-luvulle sijoittuvat elokuvat
Valkovillakas

Valkovillakas (Leucoma salicis) on puhtaanvalkoinen yöperhoslaji. Se on tunnettu aikaisemmin nimellä raitakehrääjä. == Koko ja ulkonäkö == Leucoma salicis MHNT.CUT.2012.0.356.Les Mathes Female.jpg|♀ Leucoma salicis MHNT.CUT.2012.0.356.Crest-Voland Male.jpg|♂ Valkovillakas on sekä siiviltään että ruumiiltaan täysin valkoinen perhonen. Siivet ovat silkinhohtoiset, eikä niissä ole koskaan minkäänlaista kuviointia. Ainoastaan jalat ovat mustavalkoiset ja tuntosarvet mustat. Naaraalla takaruumiin musta pinta voi siintää valkoisen karvoituksen läpi antaen takaruumiista harmaan vaikutelman. Koiraan tuntosarvet ovat kookkaat ja kaksoiskampamaiset. Siipiväli koiraalla on 34-38 mm ja naaraalla 44-55 mm. Villakkaille tyypilliseen tapaan lepäävä perhonen pitää etujalkojaan ojennettuna eteenpäin.Svenska fjärilar UK Moths Toukka on karvainen, pohjaväriltään musta ja sen pinnassa on punaruskeita nystyjä. Selkäpuolella on valkoisista laikuista muodostuva juova.Kimmo Silvonen: toukka Täysikasvuinen toukka on 35-46 mm pitkä.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 435–437 == Levinneisyys ja lentoaika == Valkovillakkaan levinneisyys ulottuu Pohjois-Afrikasta ja Etelä-Euroopasta Keski-Aasiaan ja Japaniin asti. Lisäksi se on päätynyt vieraslajina Pohjois-Amerikkaan. Suomessa valkovillakasta tavataan koko maassa pohjoisinta Lappia myöten, mutta etelässä se on huomattavasti yleisempi. Perhonen lentää kesäkuusta elokuuhun.Norges sommerfugler Perhoswiki == Elinympäristö ja elintavat == Valkovillakas on hyvin monenlaisilla, yleensä kuivilla ja vaihtelevasti avoimilla paikoilla elävä perhonen. Populaatiokoko vaihtelee vuosittain hyvin paljon ja joinakin vuosina yksilöitä voi vaeltaa etelästä massoittain kun toisina laji vaikuttaa puuttuvan lähes kokonaan. Aikuiset perhoset lentävät yöllä ja tulevat valolle, joskin naaraat koiraita harvemmin. Päivisin perhonen lepää usein kasvin lehden alapinnalla. Häirittynä perhonen ei pakene vaan erittää kirkkaankeltaista nestettä. Laji on immuuni vetysyanidin myrkyllisyydelle, vaikka sen ei tiedetä itse tuottavan syanidia. Naaras munii 200-400 munaa, jotka se asettaa kasvillisuuden joukkoon 50-100 munan ryhminä. Muniessaan naaras erittää munien päälle nestettä, joka muodostaa kuivuessaan kovan, valkoisen suojakuoren. Yhden munarykelmän tuotettuaan naaras jää usein tunneiksi lepäämään sen viereen. Nuoret toukat viihtyvät ryhmissä ja vetäytyvät talvilevolle aikaisin, joskus jo elokuun alussa. Toukka talvehtii ja elää keväällä erakkona. Laji koteloituu toukokuun lopulla löyhään kotelokoppaan puun kuoren koloon tai latvustossa lehtien väliin. == Ravintokasvi == Toukka syö yleisimmin raitaa (Salix caprea) mutta myös muita pajuja (Salix) sekä poppeleita (Populus). == Lähteet == == Aiheesta muualla == * Suomen perhostutkijain seura: valkovillakas * Keskisuomalainen * Moths and Butterflies of Europe and North Africa * BugGuide.net * Bestimmungshilfe des Lepiforums * Vlindernet Luokka:Villakkaat
Lounais-Hämeen luonnonsuojeluyhdistys

Lounais-Hämeen luonnonsuojeluyhdistys on vuonna 1951 perustettu paikallinen luonnonsuojeluyhdistys. Se toimii Lounais-Hämeen alueella, johon kuuluvat Forssa, Humppila, Jokioinen, Somero, Tammela, Urjala ja Ypäjä. Jäseniä yhdistyksellä on noin 1300. Yhdistys on Tieteellisten seurain valtuuskunnan jäsen ja sen toiminta keskittyy luonnonsuojeluun, tutkimukseen ja valistukseen. Yhdistys ylläpitää Forssan luontomuseota (aiemmin Forssan luonnonhistoriallinen museo) ja julkaisee vuosittain Lounais-Hämeen Luonto -lehteä. Yhdistyksen syntyvaiheen keskeinen vaikuttaja ja sen ensimmäinen ja toistaiseksi pitkäaikaisin puheenjohtaja oli lääketieteen ja kirurgian tohtori Torild Brander (1904–1992). Brander Torsten: Torild Brander – luonnonsuojelija vailla vertaa. Lounais-Hämeen Luonto 80/1993, ISSN 0355-3728, julkaisija: Lounais-Hämeen Luonnonsuojeluyhdistys ry. ==Katso myös== * Lounais-Hämeen kotiseutu- ja museoyhdistys ==Lähteet== == Aiheesta muualla == *Lounaisluonto.net *Tieteellisten seurain valtuuskunta *Forssan luontomuseo *Lounais-Hämeen Luonto (Lounaisluonto.net) Luokka:Suomen luonnonsuojeluliitto Luokka:Lounais-Häme
Kotiseutu

Kotiseutu voi tarkoittaa seuraavia: * kotiseutu, seutu jolta itse kukin on kotoisin tai jonka kokee kodikseen * Kotiseutu, vuosina 1909–1993 ilmestynyt suomalainen lehti, jota vuosina 1949–1993 julkaisi Suomen Kotiseutuliitto ja joka vuodesta 2013 ilmestyy vuosikirjana * Kotiseutu, saksalainen televisiosarja
Dish Network

Dish Network Corporation on Yhdysvaltain kolmanneksi suurin maksullisten TV- kanavien välittäjä käyttäen mm. tietoliikennesatelliitteja välityksessä 14 miljoonalle asiakkaalle. Yhtiössä on 24 500 työntekijää. Yhtiö on jatkoa EchoStarille, jonka perusti Charlie Ergen vuonna 1980. Dish on perustettu vuonna 1990. Yhtiö omistaa tai vuokraa 14 satelliittia. Sen liikevaihto on 11,6 miljarida dollaria (2008)[finapps.forbes.com/finapps/jsp/finance/compinfo/IncomeStatement.jsp?tkr=Dish Dish Network Corporation Income Statement] Vuoden 2008 lopulla yhtiön toiminta laajeni Meksikoon. Vuoden 2011 alkupuolella yhtiö osti konkurssiin menneen Blockbuster-videoketjun. http://www.spacenews.com/commentaries/110406-fromwires-dish-wins-block.html ==Lähteet== ==Aiheesta muualla== * Televisiokanavan kotisivut * Dish Network Mexico * Skycom Premier Dish Network partner and dealer Luokka:Yhdysvaltalaiset tietoliikenneyhtiöt